เริ่มกินยาคุมแผงใหม่ช้าไป 4 (แบบ28เม็ด) ต้องเริ่มกินยังไงคะ
สวัสดีค่ะ Kannnn,หากทานยาคุมกำเนิดชนิด 28 เม็ดอยู่ และทานครบ 28 เม็ดไปแล้ว แต่ไม่ได้เริ่มทานยาคุมแผงใหม่ต่อทันที โดยเว้นมา 4 วันแล้ว ฤทธิ์ในการป้องกันการตั้งครรภ์จากยาคุมแผงเก่าย่อมหมดลงไปแล้วค่ะ อย่างไรก็ตาม สามารถที่จะเริ่มทานยาคุมแผงใหม่ได้เลย แต่ในช่วง 7 วันแรกที่เริ่มทานยา ต้องงดการมีเพศสัมพันธ์ไปก่อน เพื่อรอให้ยาคุมแผงใหม่ได้เริ่มออกฤทธิ์ก่อนค่ะและหากในช่วงที่เว้นมา 4 วันนี้ ได้มีเพศสัมพันธ์ไปแล้ว หากยังไม่เกิน 72 ชั่วโมงนับจากที่ได้มีเพศสัมพันธ์ไป ก็ควรทานยาคุมฉุกเฉินป้องกันไว้ด้วยค่ะ แต่หากไม่ได้มีเพศสัมพันธ์ ก็ไม่ต้องทานยาคุมฉุกเฉินไปค่ะ